মন্ত্রিত্ব ছাড়ুন, না হলে জামিন বাতিল, হুঁশিয়ারি সুপ্রিম কোর্টের

নয়াদিল্লি: তামিলনাড়ুর মন্ত্রী (Tamil Nadu Minister) ভি সেন্থিল বালাজির (V Senthil Balaji) প্রতি খড়্গহস্ত হল সুপ্রিম কোর্ট (Supreme Court)। তাঁকে বলা হল, মন্ত্রিত্ব ছাড়ুন, না হলে জামিন (Bail) বাতিল হবে। পদ আর স্বাধীনতার মধ্যে যে কোনও একটি বেছে নিন। অর্থের বিনিময়ে চাকরি এবং আর্থিক তছরুপের মামলায় অভিযুক্ত তামিলনাড়ুর মন্ত্রী সেন্থিল বালাজিকে হুঁশিয়ারি দিল সুপ্রিম কোর্ট। সোমবার পর্যন্ত সিদ্ধান্ত নেওয়ার জন্য সময় দিলেন বিচারপতি অভয় এস ওকা এবং বিচারপতি অগাস্টিন জর্জ মাসির।

সাক্ষীদের প্রভাবিত করার চেষ্টা করেছেন বালাজি। জামিনে মুক্তি পেতেই মন্ত্রিত্ব পদে বরণ করা হয়েছে বালাজিকে। এমন ঘটনার পরিপ্রেক্ষিতে ক্ষুব্ধ দেশের শীর্ষ আদালত। এই প্রেক্ষাপটে তাঁর জামিন বাতিলের জন্য হওয়া মামলার শুনানিতে আদালতের মন্তব্য, মন্ত্রিত্ব ছাড়ুন, না হলে জামিন বাতিল হবে। পদ আর স্বাধীনতার মধ্যে যে কোনও একটি বেছে নিন।

আরও পড়ুন: যুবরাজ থেকে গম্ভীর, পহেলগাঁও নিয়ে কে কী বললেন

পূর্ববর্তী একটি মামলার রায়ে উল্লেখ রয়েছে যে, মন্ত্রী হিসেবে তিনি অভিযোগ প্রত্যাহারের জন্য অভিযোগকারীদের উপর চাপ সৃষ্টি করেন। দুর্নীতির অভিযোগ থেকে মুক্তি পাওয়ার জন্যই তাঁর প্রভাব খাটানোর চেষ্টা। এই তথ্য উল্লেখ করেছে খোদ আদালত। সর্বোচ্চ আদালত এও জানায়, সেন্থিলকে জামিন দেওয়া হয়েছিল শুনানিতে দেরির কারণে, মামলার বিষয়বস্তুর পরিপ্রেক্ষিতে নয়।

দেখুন অন্য খবর: