অন্যত্র একক, কলকাতা হাইকোর্টে জামিনের মামলায় বিচারপতির ডিভিশন বেঞ্চ? সুপ্রিম প্রশ্ন

নয়াদিল্লি: জামিন (Bail) বা আগাম জামিনের আবেদন দেশের অন্যান্য হাইকোর্টে (High Court) শোনেন একক বিচারপতি। কলকাতা হাইকোর্টে (Kolkata High Court) কেন দুই বিচারপতির ডিভিশন বেঞ্চ (Division Bench of Justice) এমন মামলা শুনছে?

হাইকোর্টের রেজিস্ট্রার জুডিশিয়ালের (High Court Registrar Judicial) বক্তব্য তলব সুপ্রিম কোর্টের বিচারপতি অভয় এস ওকা (Supreme Court Justice Abhay S Oka) ও বিচারপতি উজ্জ্বল ভূঁইয়ার (Justice Ujjwal Bhuiya)।

কলকাতা হাইকোর্টের একটি নির্দেশের পরিপ্রেক্ষিতে সুপ্রিম কোর্টে (Supeme Court) আবেদন। যেখানে দাখিল হওয়া বিপুল পরিমাণ জামিন, আগাম জামিনের আবেদন বিচারাধীন থেকে যাচ্ছে, সেখানে এমন আবেদন কেন দুই বিচারপতির ডিভিশন বেঞ্চ শুনছে, সেটা বিস্ময়কর।

আরও পড়ুন: কেন্দ্রকে বাড়ির কাজের লোকের অধিকার সুরক্ষায় আইন আনার সুপ্রিম সুপারিশ

বিশেষত যেখানে অন্যান্য হাইকোর্টে এমন মামলা একক বিচারপতিরা শোনেন। এমন মামলার জন্য দুই বিচারপতির সময় ব্যয় করাটা দরকার কিনা, তা নিয়ে প্রশ্ন থেকে যাচ্ছে। অভিমত সুপ্রিম কোর্টের।

কেন দুই বিচারপতি এমন মামলা শুনছেন তার তথ্য কলকাতা হাইকোর্টের রেজিস্টার জুডিশিয়ালকে পেশ করতে হবে।

২০২৪ সালে জামিন ও আগাম জামিনের কত মামলা সেখানে দাখিল হয়েছে এবং এখনও পর্যন্ত বিচারাধীন এমন মামলার সংখ্যা কত, সেই পরিসংখ্যানও তাঁকে পেশ করতে হবে। নির্দেশ আদালতের।

দেখুন অন্য খবর:

The post অন্যত্র একক, কলকাতা হাইকোর্টে জামিনের মামলায় বিচারপতির ডিভিশন বেঞ্চ? সুপ্রিম প্রশ্ন first appeared on KolkataTV.