প্যাটিস বিক্রেতাকে মা/র/ধ/র কাণ্ডে জামিন

ওয়েবডেস্ক- প্যাটিস বিক্রেতাকে (Patties Sellers) মারধরের ঘটনায় জামিন (Bail) । ১০০০ টাকার ব্যক্তিগত বন্ডে জামিন। জামিন অযোগ্য ধারায় গ্রেফতার করেছিল পুলিশ। আইনজীবীদের তরফে জামিনের আবেদন মঞ্জুর করা হয়। ব্যাঙ্কশাল আদালতে (Bankshall Court) জামিন তিনজনেরই।

উল্লেখ্য, ব্রিগেডে গীতা পাঠের আসরে চিকেন প্যাটিস বিক্রেতাকে মারধরের অভিযোগে ধৃত স্বর্ণেন্দু চক্রবর্তী, তরুণ  ভট্টাচার্য ও সৌমিক গোলদারকে গ্রেফতার করে ময়দান থানা। বৃহস্পতিবার তাদের তিনজনকেই জামিন দিল কলকাতার চিফ জুডিশিয়াল ম্যাজিস্ট্রেট কোর্ট। অভিযুক্তদের আইনজীবীদের বক্তব্য, সৌমিক গোলদার ক্যানসারে আক্রান্ত। তার একটি পা বাদ গেছে। সরকারি আইনজীবী ধৃতদের ১৪ দিনের পুলিশ হেফাজতের আর্জি জানিয়ে বলেন, “প্যাটিস বিক্রেতাদের ধর্মীয় ভাবাবেগে আঘাত করা হয়েছে। তাঁদের আটকে রেখে মারধর করা হয়েছে’।

প্রসঙ্গত, প্যাটিস বিক্রেতার বিরুদ্ধেও নিরামিষ প্যাটিস বলে চিকেন প্যাটিস বিক্রির অভিযোগ পুলিশের কাছে আবেদন জানানো হয়েছিল। সেই প্যাটিস বিক্রেতার বিরুদ্ধে কেন পুলিশ কোনও হস্তক্ষেপ করছে না, সেই প্রশ্ন তুলে আদালত চত্বরে উপস্থিত উপস্থিত বিভিন্ন গেরুয়া সংগঠনের সদস্যরা।

আরও পড়ুন-  গীতাপাঠের দিন চিকেন-প্যাটিস বিক্রেতাদের মারধরের অভিযোগে গ্রেফতার তিন

গত রবিবার ব্রিগেডে গীতাপাঠের আয়োজন করা হয়েছিল। সেখানে রাজ্যপাল সিভি আনন্দ বোস এবং পশ্চিমবঙ্গ বিজেপির শীর্ষস্থানীয় নেতারা উপস্থিত ছিলেন। ওই কর্মসূচি চলাকালীনই ময়দান চত্বরে দু’জনকে চিকেন প্যাটিস বিক্রি করার জন্য মারধর করা হয় বলে অভিযোগ। এক প্যাটিস বিক্রেতাকে কান ধরে ওঠবস করানোরও অভিযোগ উঠেছে। প্যাটিস বিক্রেতাকে মারধরের ভিডিও ভাইরাল হয় সমাজ মাধ্যমে। যা রাজ্য রাজনীতিতে তোলপাড় ফেলে দিয়েছে।গত মঙ্গলবার মহম্মদ সালাউদ্দিন এবং শেখ রিয়াজুল নামে ওই দুই প্যাটিস বিক্রেতা ময়দান থানায় অভিযোগ দায়ের করেন।

সেই অভিযোগে ভিত্তিতে তদন্তে নামে পুলিশ। গতকাল গভীর রাতে তরুণকে গ্রেফতার করে পুলিশ।তরুণ নিজেও সমাজমাধ্যমে একটি ভিডিও পোস্ট করেছিল সেখানে বেশ কিছু মন্তব্য করতে শোনা যায় তাকে। এফআইআর রুজু হওয়ার দু’দিনের মধ্যেই তিন অভিযুক্তকে গ্রেফতার করল ময়দান থানার পুলিশ। তরুণের বিরুদ্ধে BNS 189(2)-বেআইনি জমায়েত,126(2)– অবৈধভাবে আটকে রাখা,115(2)–ইচ্ছাকৃতভাবে আঘাত করা, 324,(2)– বিপদজনক অস্ত্র ব্যবহার করে স্বেচ্ছায় আঘাত করা, 299– ধর্মীয় অনুভূতিতে ইচ্ছাকৃত এবং বিদ্বেষপূর্ণ আঘাত সহ একাধিক ধারায় মামলা রুজু করা হয়।

দেখুন আরও খবর-