সাভারকর মানহানির মামলায় জামিন পেলেন রাহুল গান্ধী

ওয়েব ডেস্ক: সাভারকর মানহানি মামলায় জামিন পেলেন রাহুল গান্ধী (Rahul Gandhi)। সাভারকর সম্পর্কে মন্তব্য করতেও তাঁর বাধা নেই। এই রায় দিল পুনের বিশেষ আদালত। ২০২৩ সালে লন্ডনে বসে দেশের দক্ষিণপন্থী নেতা বিনায়ক সাভারকর (Vinayak Savarkar) সম্পর্কে মন্তব্য করেছিলেন রাহুল। তাঁর বিরুদ্ধে মানহানির মামলা করেছিলেন সাভারকরের নাতি সাত্যকি সাভারকর (Satyaki Savarkar)। সেই মামলায় বিশেষ আদালতে রাহুল গান্ধীর জামিন হল। সাভারকর সম্পর্কে ভবিষ্যতে কোনওরকম মন্তব্য করতে রাহুল গান্ধীর প্রতি নিষেধাজ্ঞা আরোপের মৌখিক আর্জি খারিজ করলেন এমপি/এমএলএ আদালতের (MP/MLA Court) বিচারক অমল শিন্ডে (Judge Amol Shinde)।

উল্লেখ্য, সশরীরে হাজিরার নির্দেশ থাকলেও নিরাপত্তাজনিত কারণে রাহুলকে ভার্চুয়াল মাধ্যমে হাজিরা দিতে অনুমতি দিয়েছিল আদালত। ২০ মিনিটেরও বেশি সময় ভার্চুয়াল মাধ্যমে হাজিরা দেন লোকসভার বিরোধী দলনেতা। ২৫ হাজার টাকার জামিন সহ হাজিরা থেকে অব্যাহতি পেলেন তিনি।

আরও পড়ুন: মোদি আর পরমাত্মা প্রেরিত নন, নন ভগবান

প্রসঙ্গত, রাহুল বলেছিলেন, সাভারকর তাঁর এক লেখায় সঙ্গীদের নিয়ে এক মুসলমান ব্যক্তিকে মারধরের কথা জানিয়েছিলেন। সেই ঘটনাকে সাভারকর ‘আনন্দদায়ক’ হিসেবে ব্যক্ত করেন বলেও দাবি করেন রাহুল। প্রয়াত দক্ষিণপন্থী নেতার উত্তরপুরুষ সাত্যকি মানহানির মামলা করে দাবি করেন, সাভারকর এমন কিছু কোথাও লেখেননি। কংগ্রেস নেতাকে ভারতীয় দণ্ডবিধির ৫০০ ধারায় অপরাধমূলক মানহানির দায়ে সর্বোচ্চ সাজা এবং ফৌজদারি আইনের ৩৬৭ ধারায় সর্বোচ্চ ক্ষতিপূরণের দাবি করেন তিনি।

দেখুন অন্য খবর: