অগুস্তা ওয়েস্টল্যান্ড চপার কেলেঙ্কারিতে জামিন হল না অভিযুক্তের

নয়াদিল্লি: অগুস্তা ওয়েস্টল্যান্ড চপার কেলেঙ্কারিতে (AgustaWestland Chopper Scam) অভিযুক্ত ক্রিশ্চিয়ান মিচেলের জামিনের আবেদনে রায়দান মুলতবি রাখল দিল্লি হাইকোর্ট (Delhi High Court)। ব্রিটিশ অস্ত্র কনসালট্যান্ট ক্রিশ্চিয়ান জেমস মিচেল (Christian James Mitchell) অগুস্তা ওয়েস্টল্যান্ড চপার কেলেঙ্কারিতে ইডির (ED) মামলায় অভিযুক্ত। পিএমএল আইনে তাঁর সর্বোচ্চ সাত বছরের কারাবাস হতে পারে। কিন্তু ইতিমধ্যেই ৬ বছরের বেশি তিনি কারাবাসে রয়েছেন। দ্বিতীয়ত, সিবিআই মামলায় তিনি ইতিমধ্যেই জামিন পেয়েছেন। সওয়াল অভিযুক্তের আইনজীবীর।

এদিকে ইডি-র দাবি, দুবাইয়ে কারাবাসের সময়কাল এই হিসাবের মধ্যে আসে না। কারণ পিএমএল আইনে তিনি পরে এদেশে কারারুদ্ধ হয়েছেন। সুপ্রিম কোর্ট ইতিমধ্যেই বলেছে, এই ব্যক্তি পালিয়ে যেতে পারে। দ্বিতীয়ত, পিএমএল আইনের (PML Act) ৪৫ নম্বর ধারা অনুযায়ী জামিন দেওয়ার ক্ষেত্রে প্রাসঙ্গিক দুটি শর্তের কোনওটাই এক্ষেত্রে পালিত হচ্ছে না। তাই অভিযুক্তকে জামিন দেওয়া যায় না।

আরও পড়ুন: সম্ভল মসজিদ রং করা নিষ্প্রয়োজন, জানাল পুরাতত্ত্ব বিভাগ

উল্লেখ্য, দুবাই থেকে আনার পর ২০১৮ সালে অভিযুক্তকে পাকড়াও করা হয়। ভিভিআইপি চপার বা হেলিকপ্টার কেলেঙ্কারিতে বেআইনি লেনদেনের ঘটনায় এই ব্যক্তি মধ্যস্থতাকারী ছিলেন বলে অভিযোগ। যে চুক্তির ফলে ৩৯৮.২১ মিলিয়ন ইউরো বা ২৬৬৬ কোটি টাকা ভারত সরকারের ক্ষতি হয় বলে দাবি। ২০১০ সালের ৮ ফেব্রুয়ারি ওই চুক্তি সম্পন্ন হয়। চুক্তির মোট অর্থের পরিমাণ ছিল ৫৫৬.২৬ মিলিয়ন ইউরো। ইডি-র চার্জশিট অনুযায়ী ২০১৬ সালের জুন মাসে মিচেল অগুস্তার কাছ থেকে মধ্যস্থতাকারী হিসেবে ৩০ মিলিয়ন ইউরো বা ২২৫ কোটি টাকা পান।

দেখুন অন্য খবর: